[{"text_idx": "#000001", "text": "Ka\u0308imasolev uuring peab na\u0308itama, kas reflektoreid tasub maanteelo\u0303ikudele paigaldada veelgi rohkem vo\u0303i pigem mitte, kirjutas Urmas Salmu, Eesti Jahimeeste Seltsi \u201cUlukid teel\u201d projektijuht."}, {"text_idx": "#000002", "text": "Ta\u0308navu kevadel on po\u0303hjust teatada, et hiidlaste saarel on liikluse turvalisuse eest to\u0303siselt hoolt kantud! Projekt \u201eUlukid teel\u201d on nimelt jo\u0303udnud Hiiumaale. Seal panustab omavalitsus koos kohalike jahimeestega o\u0308ise liikluse turvalisusesse."}, {"text_idx": "#000003", "text": "Kohalik omavalitsus ka\u0308ivitas ta\u0308navu veebruaris taotluste vastuvo\u0303tmise kogukondliku turvalisuse 2022. aasta maakondlikule projektile, milles osales ka Hiiumaa jahimeeste selts. Kui kevade hakul Hiiumaa jahindust juhtiva Anu Sarapuuga projektist po\u0303gusalt juttu tuli, tundus see siinkirjutajale ku\u0308ll lootust\u00adandev ja to\u0303sine plaan, kuid usku toetuse saamiseks pehmelt o\u0308eldes nappis meil mo\u0303lemal. Ta\u0308naseks on saanud selgeks, et loota ja uskuda siiski tasub! Nii o\u0303nnestus \u201eKogukond turvaliseks\u201d projektis saadud toetusega soetada ja mai lo\u0303puks paigaldada kokku 430 reflektorit. Sellest enam paikneb vaid Pa\u0308rnumaad la\u0308bivatel trassidel \u2013 502."}, {"text_idx": "#000004", "text": "2022. aasta alguses ei olnud Hiiumaal ainsatki maanteelo\u0303iku, mis oleks varustatud reflektoritega, aga nu\u0308u\u0308d saab neid kokku peaaegu 12 km. Keskmine lo\u0303ikude pikkus on 1800 m ja selliseid tuleb saaarel kokku tervelt kuus. N-o\u0308 kaetud maanteelo\u0303ikudel on enamasti hukkunud metskitsed, hirved, aga ka po\u0303drad."}, {"text_idx": "#000005", "text": "Ku\u0308simus, kuidas va\u0308ltida tuhandete metsloomade hukkumist kokkupo\u0303rgetes so\u0303idukitega, on u\u0308leval va\u0308hemalt viimased 30\u201340 aastat. Arenenud riikides on mitmesuguseid peleteid ja valgusto\u0303kendeid, mis erineva ehituse ja po\u0303himo\u0303ttega, uuritud ja katsetatud pea 50 aastat."}, {"text_idx": "#000006", "text": "Eesti Jahimeeste Selts ja If Kindlustus katsetavad Beilharz GmbH & Co. KG, Road Equipment Systemsi arendatud ja toodetud vahendeid. Samasuguseid on paigaldatud enam kui 16 riigi maanteedele nii eraalgatuslikus korras (mh ka jahimeeste eestvedamisel) kui riigipoolsel finatseerimisel. Tulemused on olnud eri riikides erinevad, erinevuste po\u0303hjused samuti."}, {"text_idx": "#000007", "text": "Nagu sai lugeda ka eelmisest Sinu Metsast, on Eesti Jahimeeste Seltsi projektis \u201eUlukid teel\u201d ka\u0308imas statistiliste andmete kogumine ulukite ja so\u0303idukite kokkupo\u0303rgetest valgusto\u0303kkereflektoritega varustatud maanteelo\u0303ikudel."}, {"text_idx": "#000008", "text": "Koosto\u0308o\u0308s If Kindlustusega oleme selgitamas, kas neid taskukohaseid, autotulede sa\u0308ras helkivaid ja ulukeid seela\u0308bi hoiatavaid va\u0308ikevahendeid kasutada veelgi laiemalt vo\u0303i pigem mitte. Teadmise kinnitamine u\u0308hele vo\u0303i teisele poole peab saama to\u0303estuse umbes kahe aasta mo\u0308o\u0308dudes."}, {"text_idx": "#000009", "text": "Osa kokkupo\u0303rkeid ja\u0308a\u0308b statistikast va\u0308lja"}, {"text_idx": "#000010", "text": "Meie hea koosto\u0308o\u0308partner ha\u0308irekeskus edastab infotelefonile 1247 saabunud loomao\u0303nnetuste teadete kokkuvo\u0303tteid iga kvartali kohta. Va\u0308rske u\u0308levaade \u2013 2022. aasta esimese kolme kuu kokkuvo\u0303tted \u2013 on oodatust parem. Po\u0303tradega kokkupo\u0303rgete arv on eelmise aasta sama perioodiga vo\u0303rreldes langenud 44-lt 40-le, kus kohe hukkunud po\u0303trade arv on ta\u0308navu 27 ja kokkupo\u0303rkest eluga pa\u0308a\u0308senud, kuid edasise osas teadmata saatusega 13 isendit."}, {"text_idx": "#000011", "text": "Meie peamiste magistraalide liikluskoormus on ajas ku\u0308ll kasvanud, aga mitte korelatsioonis metsloomao\u0303nnetuste arvu to\u0303usuga. Liikluskoormuse mahtude na\u0308iteks olgu mo\u0303ned trassid, mille andmed on toodud tabelis 3."}, {"text_idx": "#000012", "text": "O\u0303nnetuste statistika on kaudne ja paraku ei kajastu numbrilistes na\u0308itajates pa\u0308ris tegelik olukord. Iga liikleja, eriti elukutselised juhid peaks endalt ku\u0308sima \u2013 kas ma olen igal kokkupo\u0303rkel metsloomaga, olgu vo\u0303i kergemal juhul, teatanud juhtunust ha\u0308irekeskuse telefonile 1247?"}, {"text_idx": "#000013", "text": "Saunas ra\u0308a\u0308gitakse, ku\u0308la peal ja vahel koduski ra\u0308a\u0308gitakse juhtumitest kitse vo\u0303i seaga, aga sageli ei tule ko\u0303neleja selle pealegi, et enamalt iga kokkupo\u0303rge metskitsega lo\u0303ppeb viimasele fataalsete tulemustega. Oletuslikult ja\u0308a\u0308b iga neljas juhtum teatamata. Seega peaksime na\u0308iteks 2021. aastal metskitsedega toimunud ja loendatud 5100 juhtumile lisaks arvestama va\u0308hemalt 20% teatamata juhtumeid ehk o\u0303igem oleks arvestada 6120 kokkupo\u0303rkega. Head autojuhid \u2013 palun teatage infotelefonile 1247 igast juhtumist!"}, {"text_idx": "#000018", "text": "EPKK tasuta konverents \u201cMetsandusfoorum 2023\u201d ERMis"}, {"text_idx": "#000020", "text": "Arbonicsi tasuta veebiseminar \u201eAndmepo\u0303hine metsandus uusmetsastamise na\u0308itel\u201c"}, {"text_idx": "#000021", "text": "Metsa uuendamise toetus (II voor)"}, {"text_idx": "#000022", "text": "Ta\u0308name, et liitusite meie uudiskirjaga."}]